*Nod y templed hwn yw helpu i gynhyrchu polisi anghenion gofal iechyd ar wahân ar gyfer awdurdodau lleol, neu gellir ei gynnwys o fewn polisi presennol priodol. Mae’n fframwaith sylfaenol dewisol, a dylid ei addasu fel ei fod yn berthnasol i bob awdurdod lleol unigol ac i anghenion ei ysgolion a’i ddysgwyr. Rhaid i’ch polisi gael ei gynhyrchu yn unol â chanllawiau statudol Llywodraeth Cymru, ‘Cefnogi Dysgwyr ag Anghenion Gofal Iechyd’:* [*http://dysgu.llyw.cymru/resources/browse-all/supporting-learners-with-healthcare-needs/?lang=cy*](http://dysgu.llyw.cymru/resources/browse-all/supporting-learners-with-healthcare-needs/?lang=cy)*, gwelwch isod y cyfeirnodau at dudalennau penodol. Mae’r ddolen hon yn darparu ffurflenni templed a chysylltiadau defnyddiol hefyd. Gofalwch fod eich polisi ar gael ar-lein, ac nad yw’n cynnwys unrhyw wybodaeth gyfrinachol neu bersonol.*

**Polisi:** Polisi Anghenion Gofal Iechyd ar gyfer *(enw’r ALl)* **Dyddiad cyhoeddi: Dyddiad adolygu:  
Cyfeiriad llawn a chod post yr ALl:  
Rhif ffôn yr ALl (gan gynnwys y cod ardal):  
Cyfeiriad e-bost yr ALl:  
Cyfeiriad gwefan ar gyfer y polisi hwn:**   
**Enw’r person sy’n gyfrifol am gynnal y polisi hwn:**

**1. Egwyddorion allweddol** (tudalen 2 & 6) - amlinellwch nodau strategol eich awdurdod lleol (ALl) a’i ymrwymiad i gefnogi dysgwyr ag anghenion gofal iechyd yn eich ysgolion meithrin, cynradd, uwchradd ac arbennig a gynhelir a’ch unedau cyfeirio disgyblion (UCDau).  
  
**2. Gofynion cyfreithiol yr ALl** (tudalennau 2-3 & 29-32) - amlinellwch ofynion cyfreithiol eich ALl o ran cefnogi dysgwyr ag anghenion gofal iechyd yn eich ysgolion/UCDau.

**3. Rolau a chyfrifoldebau** - amlinellwch rolau a chyfrifoldebau’r canlynol:  
  
**Awdurdod lleol** (tudalennau 6-11)

- Cyfarwyddwr Addysg  
- Swyddogion Cefnogi Llywodraethwyr   
- Swyddogion Cymorth Cynhwysiant  
- Swyddogion Lles Addysg  
- Swyddogion Cymorth Diogelu  
- Penaethiaid, athrawon cyfrifol (UCDau), athrawon ac aelodau staff eraill   
- Aelodau staff dynodedig sy’n cefnogi dysgwyr ag anghenion gofal iechyd   
- Swyddogion cymorth cyntaf

**Gweithio gydag eraill** (tudalennau 6-11)- amlinellwch sut y bydd eich ALl yn rhannu gwybodaeth ac yn gweithio gyda phartneriaid i gefnogi dysgwyr ag anghenion gofal iechyd. Dylai hyn gynnwys:   
- y byrddau iechyd lleol;   
- gweithwyr iechyd proffesiynol;  
- gweithwyr addysg proffesiynol;   
- gweithwyr proffesiynol perthnasol eraill.  
 **4*.* Creu amgylchedd hygyrch** (tudalennau 11-14) - amlinellwch sut mae’ch ysgolion a’ch UCDau yn sicrhau cynhwysiant a hygyrchedd i ddysgwyr ag anghenion gofal iechyd.

**5*.* Rhannu gwybodaeth** (tudalennau 14-15) - amlinellwch sut y bydd eich ALl, eich ysgolion a’ch UCDau yn cyfathrebu gwybodaeth mewn ffordd effeithiol a chyfrinachol, gan gynnwys gydag:   
- athrawon, athrawon cyflenwi a staff cymorth (gall hyn gynnwys aelodau staff eraill megis staff arlwyo neu gontractwyr perthnasol);   
- rhieni a dysgwyr;   
- gweithwyr gofal iechyd proffesiynol.

**6*.* Gweithdrefnau a chadw cofnodion ar gyfer rheoli anghenion gofal iechyd dysgwyr** (tudalen 15 & 27) - amlinellwch sut y bydd eich ALl, eich ysgolion a’ch UCDau yn nodi a rheoli cofnodion gofal iechyd dysgwyr.

**7*.* Storio, mynediad at a gweinyddu meddyginiaeth a dyfeisiau** (tudalennau 15-18) - amlinellwch sut y dylai eich ysgolion a’ch UCDau storio, cael mynediad at a gweinyddu meddyginiaeth a dyfeisiau.   
 **8*.* Gweithdrefnau argyfwng** (tudalen 18) - amlinellwch sut y dylai eich ysgolion a’ch UCDau ymdrin ag argyfwng meddygol.   
 **9. Hyfforddiant** (tudalennau 18-19) - amlinellwch sut y bydd staff sy’n gwirfoddoli neu sydd wedi’u contractio i gyflawni rolau gofal iechyd yn cael eu hyfforddi, gan gynnwys cyfrifoldeb yr ALl i sicrhau:  
- bod digon o staff yn cael eu nodi a’u cefnogi;   
- bod yr hyfforddiant perthnasol diweddaraf yn cael ei ddarparu a’i gofnodi, sy’n sicrhau bod staff yn gymwys ac yn hyderus i gefnogi dysgwyr ag anghenion gofal iechyd.  
  
**10. Addysg heblaw yn yr ysgol (EOTAS)** (tudalennau 20-21) - amlinellwch ddyletswyddau cyfreithiol yr ALl o ran darparu cymorth effeithiol i ddysgwyr sydd angen EOTAS oherwydd anghenion gofal iechyd, er enghraifft, os ydynt yn yr ysbyty neu gartref.

**11. Cludiant i’r ysgol** (tudalennau 22-23) - amlinellwch ddyletswyddau cyfreithiol yr ALl o ran darparu cludiant i’r ysgol i ddysgwyr ag anghenion gofal iechyd, fel sy’n briodol. I gael cyfarwyddyd pellach, ewch i <http://llyw.cymru/docs/det/publications/140616-ltog-cy.pdf> neu <http://llyw.cymru/topics/educationandskills/allsectorpolicies/learner-travel/?lang=cy>

**12. Adolygu polisïau, trefniadau a gweithdrefnau** (tudalen 23 & 27) - amlinellwch sut y bydd eich ALl, eich ysgolion a’ch UCDau yn sicrhau bod eu polisïau, eu trefniadau a’u gweithdrefnau anghenion gofal iechyd yn cael eu hadolygu’n briodol.

**13. Trefniadau yswiriant** (tudalen 23) - amlinellwch ddyletswyddau cyfreithiol yr ALl o ran sicrhau yswiriant ar gyfer dysgwyr ag anghenion gofal iechyd, sydd angen bod ar lefel briodol ar gyfer gweithgareddau ysgol, gan gynnwys gweithgareddau oddi ar y safle.

**14. Gweithdrefn cwynion** (tudalen 23) - crynhowch weithdrefn cwynion eich ALl.

**15. Cynlluniau gofal iechyd unigol (CGIU)** (tudalennau 24-27) - amlinellwch sut y bydd CGIU yn cael eu creu a’u cynnal yn briodol.

**16. Arfer annerbyniol** (tudalen 28) - amlinellwch beth yw arfer annerbyniol, eich proses ar gyfer sicrhau bod staff ac eraill yn ymwybodol o hyn a’r mesurau mae’ch ALl wedi’u rhoi ar waith i atal arfer annerbyniol.   
  
Gweler yr adran ‘Arfer Annerbyniol’ yng nghanllawiau statudol Llywodraeth Cymru, ‘Cefnogi Dysgwyr ag Anghenion Gofal Iechyd’: <http://dysgu.llyw.cymru/resources/browse-all/supporting-learners-with-healthcare-needs/?lang=cy>